Mūsų Kretinga

Almos ir Ingos Laužonyčių knygos „Per paskutinę vakarienę“ pristatymas
2025-05-08 18:00 - 19:00 (Europe/Vilnius)
Kviečiame į Almos ir Ingos Laužonyčių knygos „Per paskutinę vakarienę“ pristatymą Kretingos bibliotekoje. Renginyje dalyvaus knygos autorės A. ir I. Laužonytės, aktoriai Vytautas Kupšys ir Valentinas Masalskis.
Knyga apmąsto mokytojo ir mokinio santykį, kultūrinės tapatybės paieškas, atminties svarbą. Joje pateikiami 33 žinomų Lietuvos kultūros žmonių pokalbiai, lydimi paveikslų interpretacijų. Knygoje keliami klausimai apie meno, filosofijos ir edukacijos sintezę, padedančią geriau suvokti žmogų ir visuomenę. Išryškinama kūrybinio pažinimo proceso, dialogo, asmenybės svarba ugdyme, kurią kviečiama kurti bendromis pastangomis.
„Matydamos, kaip dabartiniu laikotarpiu stiprėja galingos kultūrinės niveliacijos tendencijos, nusprendėme ieškoti kultūrinės savasties, kuri susipina su atmintyje išdilusiomis istorijomis. Per pokalbius su pašnekovais ir 33 paveikslų interpretacijas siekiama pažinti žmogaus „arche“, apsvarstyti dabartinį civilizacijos provaizdį, daiktų išsiskleidimą šiapus juslinio horizonto ar hermeneutinės interpretacijos mitinį ir meninį mąstymą… Tikimės, kad šis sintezės koegzistavimas veiks ne tik šios knygos skaitytojo savirefleksiją, bet ir visuomenės savivoką, padės geriau suvokti, interpretuoti meno istorijos, filosofijos, švietimo kalbą, sujudinant kultūrinę refleksiją“, – sako knygos autorės A. ir I. Laužonytės.
Seserys Alma ir Inga Laužonytės yra taikomųjų, vizualinių ir scenos menų kūrėjos ir tyrėjos, edukatorės, socialinių ir humanitarinių mokslų doktorantės, kurioms svarbi mokslo ir meno sintezė. Jų mokslinių ir meninių interesų laukas susijęs su edukacine, menotyrine, filosofine žiūra. Seserys daug dėmesio skiria tarpdalykinės kultūros komunikacijos plėtotei.
Vytautas Kupšys – kraštietis, iš Darbėnų kilęs Lietuvos teatro, kino ir televizijos aktorius. Nuo 1984 m. – Juozo Miltinio dramos teatro aktorius. Sukūrė virš 70 vaidmenų (teatre virš 50), režisavo per 30 spektaklių (15 iš jų Juozo Miltinio dramos teatre), yra 23 pjesių (iš jų 17 vaikams) autorius. Kuria ir pats atlieka dainas gitara.
Valentinas Masalskis – lietuvių aktorius, režisierius, Lietuvos muzikos ir teatro akademijos Klaipėdos fakulteto Teatro katedros profesorius, „Klaipėdos jaunimo teatro“ steigėjas ir režisierius.
Iki 1992 m. dirbo Kauno valstybiniame akademiniame dramos teatre. Nuo 1992 m. – laisvas menininkas: stato spektaklius, vaidina juose, filmuojasi. Lietuvos nacionaliniame dramos teatre režisavo Šekspyrą, Dostojevskį, atliko ne vieną vaidmenį. Per maždaug 30 metų sukūrė apie 100 vaidmenų teatre ir kine, nusifilmavo šalies ir užsienio vaidybinėse juostose. Dirbo su žymiais Lietuvos kino režisieriais: Arūnu Žebriūnu, Gyčiu Lukšu, Algimantu Puipa, Šarūnu Bartu ir kitais.
Už savo kūrybą pelnė įvairių nacionalinių ir tarptautinių apdovanojimų bei nominacijų.
Apie knygą rašo žinomi žmonės:
„Šią Laužonyčių knygą sudėtinga įsprausti į vieną konkretų žanrą, skaitant atsiveria daug intelektualinių, kultūrinių sluoksnių, santykių, hermeneutinių apraiškų, simbolių, o tai rodo išskirtinį knygos autorių sumanymą. Knygos sudarytojos turėjo išmonės sukurti kultūrinį ūžesį, mąstymą pateikti tarsi ratilais, kiekviena tema tarsi išlukštenama įvairiais požiūriais, be kita ko, galima justi ne tik šventumo, bet būtent lietuviško šventumo pajautą, kuri pažįstama praregėjimu muzikoje, poezijoje, tapyboje, skleidžiasi žodžiais: sodyba, sodinti, sodas, nauja gyvybė… Ši knyga gali veikti kaip mūsų pačių veidrodis. Kaip mūsų kultūros vaizdinys, o skaitytojo uždavinys tą vaizdinį gilinti.“ – Vytautas Rubavičius, poetas, kultūrologas.
„Ši knyga itin vertinga dialogo prasme, tai kaip vartai, kuriuos atvėrus susiduriama su išdavystės, politinių pasirinkimų, pedagogikos ir kitomis prasmingomis temomis, glūdinčiomis kiekviename iš mūsų. Tekstuose atsiskleidžiamas gyvas santykis, vyraujantis muzikalumas, vaikystės elementai, o tai patvirtina, kad tekstuose vyksta gyvenimas, nuolatinis veiksmas, Tiesos paieškos. Tai knyga, kurioje meno ir teorijos santykis susiveria vaizdiniais, bet kartu apgaubtas paslapčių klodais, kuriuos norisi atverti.“ – Jūratė Landsbergytė-Becher, vargonininkė, muzikologė.
„Knyga parašyta visiškai nauja forma, joje labai jaučiamas Vilties linkėjimas ir priminimas, kad už Nevilties yra Viltis. Šios knygos ryškus bruožas – atviras dialogiškumas. Dialogas šioje knygoje paremtas atvirumu, jaukumu, susišnekėjimu, asmeniškaisiais klausimais, pasaulio įvairove. Knyga „Per paskutinę vakarienę“ leidžia pajusti, kad nereikia bijoti dialogo, pažinties atvirumo, nesušukuotų „mes“, mąstymo vaizdiniais, nes tai yra žmogiškosios savybės.“ – Vytautas V. Landsbergis, režisierius, rašytojas.
„Ši knyga atvėrė naują ligi šiol nematytą formatą – ji prakalbino autorius taip, kaip jie, matyt, iki šiol nebuvo kalbėję, ir sujungė jų pokalbius netikėtomis sąsajomis. Ji palietė filosofiją, meną, kultūrą plačiąja prasme, bet taip pat liko asmeniška ir egzistenciška, sakyčiau, gydanti. Tuo pat metu ši knyga įaugusi į Lietuvos dirvą – per ją pulsuoja savo krašto pajauta ir daugybė kitų dalykų.“ – Justas Kučinskas, filosofas, judesio mokytojas.
„Lietuvos tautai, išgyvenusiai tamsius laikus, labai svarbu išsaugoti istorinę atmintį, ją atkurti. Šioje knygoje labai stipriai fiksuojama istorinė atmintis, tai tarsi Lietuvos istorijos metraščio dalis. Dvi nuostabios dzūkaitės, kaip svajotojai M. K. Čiurlionis, S. Geda, V. Krėvė, ne tik įžvelgė, bet ir pasiryžo eiti šiuo nelengvu, bet labai reikšmingu keliu.“ – Antanas Andrijauskas, akademikas, civilizacijų teoretikas.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Fotografavimas "Šypsena Kretingai" Kretingos sporto centras
2025-05-07 17:30 - 20:00 | Kretingos kultūros centras, J. Pabrėžos g. 1,, Kretinga, 97129, Lietuva
Na manau jau tikrai paskutinis fotografavimas “Šypsena Kretingai” projektui trūksta 87 žmonių portretų!
Tad laukiu jūsų nuo 17:30 iki 20:00 Kretingos sporto centre jau gegužės 7 diena!
Taisyklių nėra, svarbu surinkti 87 portretus! O jei netyčia ateis daugiau nei 8 , tie irgi gaus nuotraukas tik tiek, kad nekabės bendroje parodoje Nuskriaustų nebus!
Praeita kartą dovanojau papildomus portretus Mamoms, nuoroda čia https://drive.google.com/…/1MuBL6Vc07grXo05sFaVTf1MyAc0…
Kodėl nepadovanojus ir Tėčiams? Kas atsives Tėtį, tas su juo papildomą portretą gaus dovanų!
Ei Liaudis! Padarom gražų skaičių 87 ir susitinkam jau šį Trečiadienį Kretingos sporto centre!
Registracijos nėra, lauksiu visų!

Ramunės Sakalauskaitės knygos „Įžadas: kovoti, mylėti, gailėti. Jadvygos Bieliauskienės gyvenimas“ pristatymas
2025-05-06 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į Ramunės Sakalauskaitės knygos „Įžadas: kovoti, mylėti, gailėti. Jadvygos Bieliauskienės gyvenimas“ pristatymą ir susitikimą su knygos autore, žurnaliste Ramune Sakalauskaite bei Kovo 11-osios Akto signataru Virginijumi Pikturna.
Knygoje pasakojama narsios moters, kilusios iš mūsų krašto, gyvenimo istorija, kuri kelia pasididžiavimą šalimi, laimėjusia ilgametę kovą už laisvę ir nepriklausomybę.
Jadvyga Bieliauskienė (Šilauskaitė) gimė Kretingos rajono Rūdaičių kaime. Priesaiką tarnauti Lietuvai ji, dar būdama gimnazistė, davė 1948 m. vasario 16 dieną. Už paramą partizanams buvo nuteista 25 metams kalėjimo. Sugrįžusi į laisvę apsigyveno Garliavoje, platino „Katalikų Bažnyčios kroniką“, vietos moksleivius subūrė į Gyvojo Rožinio draugiją ir kūrė antisovietinius spektaklius, kurie „parūpino“ jai antrą „kelialapį“ į vienintelį SSRS moterų politinių kalinių lagerį Mordovijoje. Pasaulyje plačiai nuskambėjo J. Bieliauskienės iš lagerio 1985 m. parašytas sveikinimas JAV prezidentui Ronaldui Reiganui. Atsakydama į lagerio prižiūrėtojų kankinimus ir nenorėdama leistis į diskusijas, metams paskelbė tylos įžadus. Žinia apie tai plačiai nuvilnijo per sovietinius lagerius, stiprindama kalinčiųjų dvasią. Savo veiklą J. Bieliauskienė tęsė nepriklausomybę atkūrusioje Lietuvoje: prisidėjo prie Krikščionių demokratų partijos ir Ateitininkų organizacijos atkūrimo, globojo Sausio 13-osios žudynių aukas.
Autorė Ramunė Sakalauskaitė remiasi J. Bieliauskienės laiškais ir užrašais, lagerio draugių, bičiulių, bendražygių, Nijolės Sadūnaitės, kunigo Roberto Grigo, sūnaus Žilvino prisiminimais. Knygą papildo dokumentai, kovotojos už Lietuvos laisvę piešiniai, drauge Mordovijoje kalėjusios poetės Irinos Ratušinskajos eilės, kurias išvertė Ramutė Skučaitė.
Vytautas Landsbergis yra sakęs: „Jaunosios kartos turi žinoti, kas ta močiutė su tautiniais drabužiais ir skara. Ji visą laiką ėjo į Kovo 11-ąją. Jos pavardė turėtų būti mokyklų programose.“
Prasmingas J. Bieliauskienės (1929–2009) gyvenimas įkvepia, o jos laikysena – kovoti ir nepasiduoti – itin aktuali šiandien, kai kraugeriška imperinės Rusijos prigimtis kelia grėsmę mažoms tautoms, Europai ir pasauliui.
Ramunė Sakalauskaitė prisidėjo prie Lietuvai nusipelniusių asmenų poeto Česlovo Milošo, rašytojos Jurgos Ivanauskaitės, monsinjoro Kazimiero Vasiliausko atminimo įamžinimo. Žurnalistė, knygų autorė, dokumentinių filmų kūrėja parašė per dešimt biografinių knygų.
Knygos leidėjai – Lietuvos gyventojų genocido ir rezistencijos tyrimo centras drauge su VšĮ „Porta artis“. Informacijos surinkimą parėmė Lietuvos Respublikos Vyriausybės kanceliarija, spaudos darbus – privatūs asmenys.
Daugiau informacijos apie Jadvygą Bieliauskienę skaitykite Kretingos personalijų žinyne.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Silvos Adomavičienės tapybos darbų parodos „Tuoki eso“ atidarymas
2025-05-05 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į tautodailininkės Silvos Adomavičienės tapybos darbų parodos „Tuoki eso“ atidarymą, kuris vyks gegužės 5 d. 17.00 val. Kretingos bibliotekos Parodų erdvėje.
Silva Adomavičienė – iš Šiaulių kilusi tautodailininkė, aktyviai dalyvaujanti kūrybinėje veikloje Lietuvoje ir Latvijoje. Per septynerius metus menininkė surengė per 20 autorinių parodų, dalyvavo keliolikoje bendrų meninių projektų. Jos paveikslai – tai spalvingas, faktūriškas pasakojimas apie tautiškumą, rankdarbių tradicijas, asmeninius išgyvenimus ir dainų švenčių dvasią.
Parodoje eksponuojami darbai žavi gyvomis spalvomis, ritmingais ornamentais ir aliuzijomis į lietuvių liaudies meną. Autorė kviečia žiūrovą paliesti paveikslų paviršius ne tik žvilgsniu, bet ir širdimi – pažadinti prisiminimus, atrasti bendrystę per spalvas, formas ir jausmus.
Paroda eksponuojama iki gegužės 29 d.
Daugiau apie autorę ir jos darbus skaitykite www.kretvb.lt parodų skiltyje.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Šypsena "Kretingai" Kretingoje
2025-05-03 10:30 - 13:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Taip, taip, sakysit, Melagis!
Žinau, sakiau kad tai paskutinis “Šypsena Kretingai” fotografavimas Kretingoje, bet tačiau nutinka gyvenimas
Ir man iki projekto kulminacijos trūksta 170 žmonių, tiesiog jei darom, tai iki galo !
Laukiu visų Kretingiškių ir nebūtinai ! Laukiu visų kuriuos šis projektas sudomino!
Gegužės 3 diena nuo 10:30 iki 13:00 val.
Kretingos rajono savivaldybės M.Valančiaus viešoji bibliotekaIr kaip žinote artėja Mamos diena, tad tie kurie atsives Mamą nusifotografuoti, dar dovanų gaus nuotrauką ir su savo mama !
Jei nepavyks surinkti 170 žmonių, sekantis fotografavimas bus Kretingos Sporto centre

Vis dar neprarandu vilties kad mes tai padarysim !

Lauksiu tų kurie dar nebuvo !

„Auksinis protas“: S23E16. Sezono finalas
2025-04-29 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kiekvieną antradienį 19 val. bibliotekoje renkasi „Auksinio proto“ gerbėjai. Intelektualus žaidimas „Auksinis protas“ komandas kviečia į 23-tojo (žiemos–pavasario) sezono gyvuosius žaidimus, kurie tuo pat metu vyks įvairiuose Lietuvos miestuose ir net užsienyje į komandas susibūrusių lietuvių. Vyks 16 sezono žaidimų nuo 2025 m. sausio 14 d. iki 2025 m. balandžio 29 d.
„Auksinis protas“ gyvi žaidimai vyksta sezonais: žiemos–pavasario sezonas vyksta nuo sausio iki gegužės, o rudens – nuo rugsėjo iki gruodžio. Prisijungti galima bet kurio sezono metu ir žaisti galima tiek, kiek norisi komandai.
—
„Auksinio proto“ žaidimų koordinatorė Kretingoje – Birutė Naujokaitienė. Informacija ir komandų bei pavienių asmenų registracija el. p. birute.naujokaitiene@kretvb.lt arba tel. (+370 445) 72 131.
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

KRETINGA RIDERS 2025
2025-04-27 13:30 - 15:00 | Rotušės aikštė, Rotušės a., Kretinga
KRETINGA RIDERS 2025!
Dar neužsiregistravai? Tai gali padaryti čia:https://forms.gle/uCYgS7g6UQyzYxdj7
Čia laukiami visi – nuo senų baikerių iki naujų entuziastų. Susipažinkime, pasidalinkime istorijomis ir kartu pajuskime tikrą motociklininkų dvasią!
Susiburkime į vieną didelę motociklininkų šeimą!
Balandžio 27 d. visi renkamės Kretingos vasaros estradoje – ne tik paspausti ranką bendraminčiams, bet ir išvysti įspūdingą moto-akrobato Virginijaus Žukausko pasirodymą, išgirsti įdomių istorijų, smagiai praleisti laiką ir prasukti ratelį pro Kretingą!
KADA? Balandžio 27 d. Sekmadienį. KUR? Renkamės Rotušės aikštėje, formuojam koloną ir važiuojam į Vasaros estradą. KELINTĄ? 13:30 – 15:00
Bendraminčiai, kelias ir laisvė – tai, kas mus vienija!

VELYKŲ PASLAPTYS/ KRETINGOJE 2025
2025-04-27 10:30 - 13:30 | Kretingos kultūros centras, J. Pabrėžos g. 1,, Kretinga, 97129, Lietuva
VELYKŲ PASLAPTYS/ KRETINGOJE 2025
VELYKINĖ INSTALIACIJA
Balandžio 1 – 30 dienaInstaliacija ,,Pavasario šoklys“PRIE KRETINGOS RAJONO KULTŪROS CENTRO, J.PABRĖŽOS G. 1

VELYKINĖS DIRBTUVĖS
Balandžio 6 diena12.00 val. Namų puošmena ,,Gamtos ratas“ su dekoratore Kristina Malūkiene*14.00 val. Namų puošmena ,,Margučių lizdas“ su dekoratore Kristina Malūkiene**būtina registracija +370 (670) 64 525, kaina 3 Eur
Balandžio 17 diena18.00 val. Kiaušinių marginimas vašku ,,Raštų simbolika“ su etnografe Elena Šalkauskiene*KRETINGOS RAJONO KULTŪROS CENTRE, J.PABRĖŽOS G. 1*būtina registracija +370 (670) 64 525, kaina 3 Eur

ATVELYKIO ŠVENTĖ
Balandžio 27 diena10.30 – 11.15 val. VOTYVA – Vaikų ir jaunimo mišiosKRETINGOS VIEŠPATIES APREIŠKIMO ŠVČ. M. MARIJOS PARAPIJOJE, VILNIAUS G. 2
11.30 – 13.30 val. Vaikų Velykėlės ,,Zuikio pokštai“LURDE, J.PABRĖŽOS G. 4A​Organizatorius:Kretingos rajono kultūros centrasKretingos Viešpaties Apreiškimo Švč. M. Marijai Parapijaa

KRETINGIŠKĖ POLKA
2025-04-26 16:00 - 18:00 | Kretingos kultūros centras, J. Pabrėžos g. 1,, Kretinga, 97129, Lietuva
Liaudiškų kapelų šventėKRETINGĖŠKĖ POLKA
Kaip ir kiekvieną pavasarį per Atvelykį, „Kretingėškė polka“ kviečia į būrį liaudiškos muzikos gerbėjus. Scenoje skambės naujos ir gerai pažįstamos dainos, nuotaikingos muzikantų melodijos bei šmaikštūs vedėjų komentarai!
Data: Balandžio 27 d. 16 val. Vieta: Kretingos rajono kultūros centras
Dalyvauja šios nuostabios kapelos:• MINIJA• GERĀ ĪR• KORMATĒ• PILIAKALNIS• STRAZDELIS• Kapelos iš VYDMANTŲ ir ŠUKĖS• Svečiai iš DAUPARŲ – 6 BAČKOS
Renginį ves: Aida Mikutienė ir Nerijus Gedminas
Bilieto kaina –5 Eur, įsigyti galima tik Kretingos rajono kultūros centro kasoje.
Salėje bus filmuojama ir fotografuojama.
Nepraleiskite progos pasinerti į liaudiškos muzikos kupiną vakarą!Iki susitikimo balandžio 27 d.!

MIRKT protmūšis su Pauliumi Ambrazevičiumi
2025-04-25 17:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Ypatingas įvykis Kretingos bibliotekoje – Medijų ir informacinio raštingumo protmūšis su Pauliumi Ambrazevičiumi!
Mėgstate iššūkius, smagius klausimus ir gerą nuotaiką? Tuomet šis renginys – kaip tik jums! Dalyvaukite protmūšyje, skirtame medijų ir informacinio raštingumo temai, kurį ves žinomas komikas, televizijos laidų vedėjas ir patyręs protmūšių vedėjas – Paulius Ambrazevičius!
Renginys skirtas visiems – nesvarbu, ar esate naujokai, ar patyrę protmūšių entuziastai – visi kviečiami dalyvauti! Suburkite komandą iki 5 žmonių ir prisijunkite prie intelektualios pramogos! Kadangi vietų skaičius ribotas, būtina išankstinė registracija. Registruotis kviečiame kiekvienos bibliotekų nurodytais kontaktais!
Stipriausios komandos bus apdovanotos puikiais prizais! Komanda laimėtoja turės galimybę kovoti ir superfinale, kuris vyks Medijų ir informacinio raštingumo savaitės metu. Nepraleiskite progos smagiai praleisti laiką ir praplėsti savo žinias! Iki susitikimo!
MIRKT protmūšis vyks balandžio 25 d. 17.00 val. Kretingos rajono savivaldybės M. Valančiaus viešojoje bibliotekoje.
Daugiau informacijos ir registracija el. paštu asta.kuktoroviene@kretvb.lt arba telefonu +370 445 72 132.
Lietuvos nacionalinės bibliotekų savaitės 2025 „Biblioteka 24/7“ renginys.
Organizatoriai:
– Apskričių viešųjų bibliotekų asociacija
– Lietuvos nacionalinė Martyno Mažvydo biblioteka
– Lietuvos savivaldybių viešųjų bibliotekų asociacija
MIRKT veiklas finansuoja:
Lietuvos Respublikos kultūros ministerija
—

#LNBS2025
#ADWeeks2025
#AllDigitalWeeks
#SkaitmeninesSavaites

—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Ankstyvojo skaitymo užsiėmimas „Pupų sodas“
2025-04-25 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Ankstyvojo skaitymo užsiėmimas „Pupų sodas“ kviečia 1–2 metų vaikučius patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Būtina registracija užpildžius formą: https://forms.office.com/e/sf6juPENfh
Daugiau informacijos elektroniniu paštu vaikai@kretvb.lt arba telefonu +370 445 78 985.
Projektą finansuoja Lietuvos kultūros taryba ir Kretingos rajono savivaldybė.

Ankstyvojo skaitymo užsiėmimas 1–2 metų vaikams „Pupų sodas“
2025-04-25 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Vaikų edukacijos erdvėje
Kviečiame 1–2 metų vaikučius patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Būtina registracija užpildžius formą: https://forms.office.com/e/sf6juPENfh
Daugiau informacijos elektroniniu paštu vaikai@kretvb.lt arba telefonu +37044578985.
Projektą finansuoja Lietuvos kultūros taryba ir Kretingos rajono savivaldybė.

Savarankiško skaitymo laikas „Rezervuoju valandą tylos“
2025-04-23 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kiekvieną trečiadienį nuo 16 val. kviečiame vaikus ir jaunuolius skirti laiką skaitymui – tylai ir knygai. Tai savarankiško skaitymo laikas „Rezervuoju valandą tylos“ Vaikų ir Jaunimo edukacijos erdvėse. Skaitymo valanda įtrauks į nuostabų, kupiną įvairiausių nuotykių bei atradimų pasaulį.
Kviečiame atsinešti savo skaitomą knygą, bet jeigu šiuo metu neskaitote, bibliotekininkai padės ją išsirinkti.
Trečiadienių popietės bibliotekoje – puiki galimybė rezervuoti sau valandą tylos.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Vaikų ir mamų rytmečiai
2025-04-23 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Vaikų ir mamų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S23E15
2025-04-22 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Kretingos meno mokyklos dailės skyriaus mokinių keramikos darbų paroda „Mus supantis pasaulis“
2025-04-01 08:00 - 2025-04-29 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvės stenduose (II aukšte)
Balandžio 1–29 dienomis Kretingos bibliotekoje kviečiame aplankyti antrame aukšte esančiuose parodų stenduose eksponuojamų Kretingos meno mokyklos dailės skyriaus mokinių keramikos darbų parodą „Mus supantis pasaulis“.
„Keramika – toks „žemiškas“ menas, kuriame dalyvauja visi keturi pagrindiniai pasaulio elementai – ugnis, žemė, vanduo ir oras.
Kretingos meno mokyklos dailės skyriaus mokiniai pristato savo sukurtus keramikos darbus, kurių pagrindinis kūrybos įkvėpėjas – gamta. Aplinkos stebėjimas, žmogaus ir gyvūnijos ryšys, stilizuotos augalų formos – visa tai pristatoma šioje parodoje“ /Mokytoja Lina Nikartienė/.

Originalaus tėvo Jeronimo Pečkaičio išleisto bitininkavimo vadovėlio „Bitininkas“ (1921 m.) ekspozicija
2025-04-01 08:00 - 2025-04-29 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Bibliotekos fojė
Šių metų balandžio 3 d. sukanka lygiai 100 metų nuo kunigo pranciškono tėvo Jeronimo Jono Pečkaičio (1885–1925) mirties. Jis buvo žymus kunigas, pranciškonas, tretininkų organizatorius, spaudos leidėjas, žurnalo „Šv. Pranciškaus varpelis“ įkūrėjas ir redaktorius, taip pat Lietuvos bitininkų draugijos įkūrėjas ir vadovas.
Mėgęs bites nuo vaikystės, tėvas Jeronimas ypač domėjosi bitininkyste net ir užimdamas svarbias pareigas dvasinėje tarnystėje. Jis ne tik garsėjo kaip vienas geriausių to meto bitininkų, bet ir savo žiniomis dalijosi su kitais. 1917 metais Kretingoje jis įkūrė pirmąją bitininkų draugiją „Spiečius“, kuri 1919 metais tapo „Bite“ ir išplėtė savo veiklą visoje Lietuvoje, įsteigdama 22 skyrius. Aktyviai rašė straipsnius apie bitininkystę, o 1921 metais Tilžėje išleido vadovėlį „Bitininkas“, kuris tapo svarbiu leidiniu šios srities specialistams. Tais pačiais metais, kovo 16 dieną, Kretingoje jis atidarė vienmetę bitininkystės mokyklą, o vėliau organizavo reguliarius bitininkystės kursus. Jo iniciatyva prie vienuolyno įkurtos dirbtuvės, kuriose pagal moderniausius to meto standartus gaminti aviliai.
Šiemet, minint 100-ąsias tėvo Jeronimo Pečkaičio mirties metines, Kretingos rajono savivaldybės M. Valančiaus viešoji biblioteka kviečia susipažinti su išskirtiniu eksponatu – originaliu 1921 metų „Bitininko“ leidimu, atkeliavusiu iš Giedrės ir Prano Zdanių asmeninio archyvo. Ši knyga, skirta bitininkystės praktikai, tapo reikšmingu to meto bitininkystės vadovu ir neprarado aktualumo iki šių dienų. Tai unikali galimybė prisiliesti prie Lietuvos bitininkystės istorijos ir įvertinti vieno iškiliausių šios srities veikėjų palikimą.

Vijolės Gailės tapybos darbų paroda „Laiko pašvaistė“
2025-04-01 08:00 - 2025-04-29 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvė (II aukštas)
Balandžio mėnesį Kretingos bibliotekos parodų erdvė pasipuoš Vijolės Gailės tapybos darbais. Menininkės darbų paroda „Laiko pašvaistė“ bus eksponuojama iki balandžio 30 d.
Parodos pavadinimas sutampa su vieno paveikslų pavadinimu – „Laiko pašvaistė“. Apie laiką daug prirašyta  eilių ir posakių. Laiko nesugrąžinsi ir jo nenusipirksi, laikas visagalis…
Man laikas  – tai sustoti ir apsidairyti aplinkui, nešvaistyti jo nereikalingiems ir tuštiems pokalbiams arba nesidalinti juo su tais, kurie to nevertina… Norėčiau kad daugiau žmonių kurtų gėrį ir padėtų vieni kitiems. Todėl kviečiu nušvisti ir pasidžiaugti laiku kartu.
Tapau daugiau kaip 10 metų. Kūryba mane lydėjo nuo mažų dienų, lankiau dailės būrelius, piešdavau plakatus… Mokiausi pas Simoną Skrabulį dailės studijoje.
Šioje parodoje kai kurie paveikslai trykšta ryškiomis spalvomis, dominuoja paukščių tematika. Tai lyg galimybė veržtis tolyn, aukštyn į nepažintus pasaulius, išlaisvinti mintis, idėjas, savo vizijas…
Darbai buvo eksponuoti Domus galerijoje, BEEPART kūrybinėse dirbtuvėse, PC Panoramos verslo centre,  Vaidilos teatre Vilniuje, Lietuvos Švietimo ir istorijos muziejuje Kaune, Varėnos parodų centre, Širvintų kultūros centre /Vijolė Gailė/.

Dokumentų paroda kraštiečio prozininko Algio Kuklio 75-mečiui „Kūryba – bandymas suprasti save ir kitus“
2025-04-01 08:00 - 2025-04-29 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų stenduose (I aukštas)
Šiemet prozininkui, poetui, publicistui, dailininkui Algirdui Antanui Kukliui sukako 75-eri. Gimęs Kretingos pranciškonų vienuolyne dieną tarp šv. Valentino ir Nepriklausomybės, – ir savo kūryba liudija dvasingumo prasmę.
Kraštiečio jubiliejui skirta paroda – reta proga vienu ypu išvysti ne tik bibliotekoje saugomas Algio Kuklio išleistas ir bibliotekai padovanotas knygas, bet ir autoriaus rankraščius ir net originalų kūrėjo rašiklį, taip pat svarius rašytojo kūrybos įvertinimus bei nuotraukose įamžintas autentiškas Algio Kuklio gyvenimo akimirkas.
Parodą parengė Kraštotyros ir informacijos skyriaus vyresn. bibliotekininkė Rita Vaitkienė.
Apie šią asmenybę plačiau – https://www.kretvb.lt/personalijos/kuklys-algirdas-antanas-kuklys-algis/
© Atminimo plaketės autorė – dail. Lidija Kuklienė
